মায়ের জন্মদিনে মেগাস্টার দেব কী লিখলেন…

কলকাতা: তিনি মেগাস্টার। তবু শত ব্যস্ততার মাঝেও পরিবার তাঁর জীবনের ফার্স্ট প্রায়োরিটি। ১৫ জানুয়ারি দেবের মায়ের জন্মদিন (Dev Mother Birthday)। মায়ের জন্মদিনের মধ্যরাতেই একগুচ্ছ ছবি পোস্ট করে শুভেচ্ছা জানালেন তাঁকে দেব (DEV)। মায়ের সঙ্গে একঝাঁক ছবি পোস্ট দেবের। এই বছর ৬০ বছরে পা দিলেন দেবের মা, অর্থাৎ খাতায় কলমে প্রবীণ নাগরিক হলেন, আর সেই কথাই ধরা পড়ল অভিনেতার লেখায়।

শত ব্যস্ততার মাঝেই সময় বের করতে দেখা যায় দেবকে। অভিনেতাকে এর আগে বহু বার বলতে শোনা গিয়েছে তিনি যত বড়ই হয়ে যান না কেন, বাবা-মায়ের কাছে আজও তিনি দেব নন, সেই ছোট্ট দীপক। মায়ের জন্মদিনে রাত ১২টা বাজতেই সোশ্যাল মিডিয়ায় একঝাঁক ছবি পোস্ট দেবের। যেখানে উঠে এল মা-ছেলের সুন্দর কিছু মুহূর্ত।

দেব যে ছবিগুলো পোস্ট করেছেন সেখানে প্রথম ছবিটিতে তাঁকে মাকে জড়িয়ে চুমু খেতে দেখা যাচ্ছে। পরের দু’টি ছবিতও রঘু ডাকাত ছবির শুটিংয়ের সময় তোলা যে সেটা দেবের সাজ, পোশাক দেখেই স্পষ্ট। পরের ছবি দু’টি ২০২৫ সালের দোলের সময় তোলা। বাকি চবিগুলোতেও তাঁদের নানা সময়ের আদুরে মুহূর্ত ধরা পড়েছে।

বাদ যায়নি মিঠুন চক্রবর্তীর সঙ্গে বাবা মায়ের ছবি। রয়েছে রুক্মিণী মৈত্র এবং তাঁর মায়ের সঙ্গে দেবের মায়ের ছবিও। দেখা গেল তাঁদের কাশ্মীর সফরের একটি বিরল, অদেখা ফ্যামিলি ফটো। এই ছবিগুলো পোস্ট করে দেব ক্যাপশনে লেখেন, ‘মা সিনিয়র সিটিজেন ক্লাবে যোগ দিল। শুভ ৬০ বছরের জন্মদিন মা।’

View this post on Instagram

A post shared by Dev Adhikari (@imdevadhikari)